ai4bharat/Pralekha huggingface dataset:
நிதி அமைச்சகம்
போலி ரசீதுகள் மூலம் ரூ.8.72 கோடி ஜிஎஸ்டி வரி மோசடி: தில்லியில் ஒருவர் கைது
ஒருங்கிணைந்த ஜிஎஸ்டி மூலம் போலி ரசீதுகளை கணக்குக் காட்டி ரூ.8.72 கோடி மோசடி செய்த குற்றத்துக்காக தில்லியைச் சேர்ந்த ஒருவரை குருகிராமில் உள்ள ஜிஎஸ்டி உளவுத்துறை தலைமை இயக்குனரகப் பிரிவு கைது செய்துள்ளது.
தில்லியைச் சேர்ந்தவர் திரு ராஜேஷ் கசேரா. இவர் எஸ்.கே. டிரேடர்ஸ், ஆர்.கே.என்டர்பிரைசஸ் என்ற இரு நிறுவனங்களை புது தில்லியிலும், ஃபரிதாபாத்திலும் தொடங்கியுள்ளார். இந்த நிறுவனங்களுக்கு திரு சுஷில் குமார் கோயல் என்பவர் போலி இயக்குனராக நியமிக்கப்பட்டுள்ளார். எஸ்.கே. டிரேடர்ஸ் நிறுவனம் பெயரில் சரக்கு அனுப்பாமல் போலி ரசீதுகள் தயாரிக்கப்பட்டுள்ளன. ஒருங்கிணைந்த ஜிஎஸ்டி மூலம் இந்த ரசீதுகளை கணக்கு காட்டி, ரூ.3.47 கோடியை  முறைகேடாக திரும்பப் பெற்றுள்ளார்.
இதேபோல் போலி ரசீதுகளை கணக்குக் காட்டி ஆர்.கே. என்டர்பிரைசஸ் நிறுவனம் பெயரில் ரூ.5.25 கோடி முறைகேடாக திரும்பப் பெறப்பட்டுள்ளது.
இதை கண்டுபிடித்த ஜிஎஸ்டி உளவுத்துறை தலைமை இயக்குனரகம், தில்லி மற்றும் தேசிய தலைநகர் மண்டலத்தின் பல இடங்களில் விசாரணை நடத்தி திரு ராஜேஷ் கசேராவின் மோசடிகளை உறுதி செய்தது. இவரது இரு நிறுவனங்களின் பெயரில் மொத்த ரூ.8.72 கோடி ஐடிசி மோசடி செய்யப்பட்டுள்ளது.
இதனால் திரு ராஜேஷ் கசேரா டிசம்பர் 7ம் தேதி கைது செய்யப்பட்டு நீதிமன்ற காவலில் வைக்கப்பட்டார். இது தொடர்பாக மேலும் விசாரணை நடக்கிறது.
பெருநிறுவனங்கள் விவகாரங்கள் அமைச்சகம்
நிதி நிறுவனங்களின் தற்போதைய நிலையை உறுதி செய்யுமாறு முதலீட்டாளர்களுக்கு பெரு நிறுவன விவகாரங்கள் அமைச்சகம் அறிவுரை
திருத்தப்பட்ட நிறுவனங்கள் சட்டம் 2013, நிதி விதிகள் 2014-இன் கீழ் என்டிஹெச்-4 என்ற படிவத்தின் மூலம் பெரு நிறுவன விவகாரங்கள் அமைச்சகத்திடம் விண்ணப்பித்து நிறுவனங்கள் தங்களை மேம்படுத்திக் கொள்ளவோ , அல்லது நிதி நிறுவனமாகவோ  அறிவிக்கப்பட வேண்டும். என்டிஹெச்-4 படிவத்தில் விண்ணப்பங்களை பரிசோதனை செய்தபோது இந்த நிறுவனங்கள் போதிய விதிகளை பின்பற்றாததை மத்திய அரசு கண்டறிந்தது. இதன் காரணமாக நிறுவனங்களின் விண்ணப்பங்கள் நிராகரிக்கப்பட்டன.
நிதி நிறுவனங்களில் உறுப்பினராக சேர்ந்து தங்களது பணத்தை முதலீடு செய்யும் முன்னர் அந்த நிதி நிறுவனம் மத்திய அரசால் முறையாக அங்கீகரிக்கப்பட்டுள்ளதா என்பதை ஆராய்ந்து, உறுதி செய்து கொள்ளுமாறு முதலீட்டாளர்கள் கேட்டுக் கொள்ளப்படுகிறார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1700679
(Visitor Counter : 158
மத்திய அமைச்சரவை
வெளிநாட்டு வர்த்தகக் கொள்கையின்  2004 – 09 –ன் கீழ் டார்கெட் பிளஸ் திட்டம்  தொடர்பாக உச்ச நீதிமன்றம் அளித்த தீர்ப்பை செயல்படுத்துவதற்கு அமைச்சரவை ஒப்புதல்
டார்கெட் பிளஸ் திட்டம்  2004-09 தொடர்பாக சிவில் விண்ணப்பம் எண் 554, 2006ல் 27 அக்டோபர் 2015-ல் உச்ச நீதிமன்றம் அளித்த தீர்ப்பை செயல்படுத்துவதற்கு, பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது.
மாண்புமிகு உச்ச நீதிமன்ற தீர்ப்பின் காரணமாக TPS-ன் கீழ் ஏற்படும் வருவாய் தாக்கம் சுமார் ரூ.2700 கோடியாக இருக்கும்.
2005-06 ஆம் ஆண்டுக்கு FTP-ன் கீழ் ஆரம்பத்தில் அறிவிக்கை செய்யப்பட்ட TPS-ன் விதிகளின் கீழும், மற்றும் நாடு முழுக்க உள்ள வெளிநாட்டு வர்த்தகக் கொள்கை 2004-09ன் விதிகளின்படியும் தகுதியுள்ள விண்ணப்பித்த ஏற்றுமதியாளர்கள் அனைவருக்கும் இதன் பயன் விரிவுபடுத்தப்படும்.
டார்கெட் பிளஸ் திட்டம்  2005-06 ஏற்கெனவே பகுதியளவு அமல்படுத்தப் பட்டுள்ளது. இருந்தபோதிலும், முன்தேதியிட்ட அறிவிக்கை காரணமாக, மறுக்கப்பட்ட உரிமை கோரிக்கைகள், உச்ச நீதிமன்றத்தால் CA எண் 554, 2006-ன்படியான அறிவுறுத்தலின்படி இப்போது பைசல் செய்யப்படும். இந்தத் திட்டம் 01.04.2006 தேதியில் இருந்து தொடரப்படவில்லை.
20.02.2006 தேதியிட்ட அறிவிக்கை எண் 48 மற்றும் 12.8.2006 தேதியிட்ட அறிவிக்கை எண் 8 தேதிகள் வரையிலான முதன்மை அறிவிக்கைகளின்படி உரிமை கோரிக்கைகள் பரிசீலனை செய்யப்படும். கேட்புகளை பரிசீலிப்பதற்கான வழிகாட்டுதல்கள் மற்றும் நடைமுறைகள் வருவாய்த் துறையின் ஆலோசனையுடன் DGFT தலைமையகத்தால் உருவாக்கப்படும். அமைச்சரவை ஒப்புதல் அளித்த தேதியில் இருந்து ஓராண்டுக்குள் இதை முடிக்க உத்தேசிக்கப் பட்டுள்ளது.
அரசிடம் உள்ள பன்மையான சட்ட முறையீடுகளுக்கு இந்த சரியாக்கல் நடவடிக்கை ஒரு முடிவை ஏற்படுத்தும். TPS-ன் கீழான உரிமை கோரிக்கைகள் வெளிநாட்டுக் கொள்கையின் முதன்மையான விதிகளின்படி அளிக்கப்படும். மாண்புக்குரிய உச்ச நீதிமன்றத்தின் முடிவுக்கு கட்டுப்படும் வகையில் இது செய்யப்படும்.
பின்னணி
DGFT vs கனக் ஏற்றுமதியாளர்கள் & Ors, 2006/554 என்ற தலைப்பிட்ட சிவில் அப்பீலில், மாண்புக்குரிய உச்ச நீதிமன்றம் 27.10.2015 தேதியிட்டு அளித்த தீர்ப்பில், ஏற்றுமதி மேம்பாட்டுக்கான டார்கெட் பிளஸ் திட்டம் பற்றி தீர்ப்பளித்துள்ளது. டார்கெட் பிளஸ் திட்டத்துடன்  தொடர்புடைய பிப்ரவரி 20, 2006 தேதியிட்ட அறிவிக்கை எண் 48ய2005  மற்றும் ஜூன் 12, 2006 தேதியிட்ட அறிவிக்கை எண் 8/2006  ஆகியவற்றை முந்தைய தேதியிட்டு அமல் செய்ய முடியாது. மற்றும் அவை வெளியிடப்பட்ட தேதியில் இருந்துதான் அமலுக்கு வரும்.
பிரதமர் அலுவலகம்
பிரதமரின் வீட்டு வசதித் திட்டப் பயனாளி திருமதி என். சுப்புலட்சுமியின் கடிதத்தைப் பிரதமர் பகிர்ந்துள்ளார்
பிரதமரின் வீட்டு வசதித் திட்டத்தின் கீழ் தமக்கு வீடு கிடைத்த மகிழ்ச்சியை நெகிழ்ச்சியான கடிதம் வாயிலாகத் திருமதி என். சுப்புலட்சுமி வெளிப்படுத்தியிருந்ததை பிரதமர் திரு நரேந்திர மோடி பகிர்ந்துள்ளார். பிரசார் பாரதியின் முன்னாள் வாரிய உறுப்பினர் திரு சி.ஆர். கேசவனை புதுதில்லியில் சந்தித்துப் பேசியதாக திரு மோடி தெரிவித்தார். திரு சி. ஆர். கேசவனின் இல்லத்தில் சமையல் பணி புரியும் மதுரையைச் சேர்ந்த திருமதி சுப்புலட்சுமியின் கடிதத்தை அவர் பிரதமரிடம் பகிர்ந்தார். திருமதி சுப்புலட்சுமி, தமது வீட்டின் புகைப்படத்தைப் பகிர்ந்து, நன்றியையும் ஆசிகளையும் அளிப்பதாகக் கடிதத்தில் கூறியிருந்தார்.
இதுகுறித்து ட்விட்டர் பதிவுகளில் பிரதமர் கூறியிருப்பதாவது:
“இன்று திரு சி.ஆர்.கேசவனை சந்தித்தேன். அவரது இல்லத்தில் சமையல் பணி புரியும் என். சுப்புலட்சுமி அவர்களின் நெகிழ்ச்சியான கடிதத்தை அவர் பகிர்ந்திருந்தார். மதுரையைப் பூர்வீகமாகக் கொண்ட என். சுப்புலட்சுமி அவர்கள், நிதி நெருக்கடி உள்ளிட்ட ஏராளமான சவால்களை சந்தித்தார். பிரதமரின் வீட்டு வசதித் திட்டத்திற்கு விண்ணப்பித்து வீட்டையும் பெற்றுள்ளார்.”
“இது, தனது முதல் இல்லம் என்பதையும், அதனால் தனக்கு மதிப்பும், கௌரவமும் கிடைக்கிறது என்பதையும் தமது கடிதத்தில் என். சுப்புலட்சுமி அவர்கள் தெரிவித்திருந்தார். அவரது இல்லத்தின் புகைப்படங்களைப் பகிர்ந்ததோடு, தமது நன்றியையும், ஆசிகளையும் வழங்கியிருந்தார். இது போன்ற ஆசிகள் தான், மகத்தான வலிமையின் ஆதாரமாகும்.”
“பிரதமரின் வீட்டு வசதித் திட்டத்தினால் என். சுப்புலட்சுமி அவர்களைப் போல எண்ணற்ற மக்களின் வாழ்வு மாற்றத்தை சந்தித்துள்ளது. ஒரு வீடு, அவர்களது வாழ்வில் மிகப்பெரிய மாற்றத்தைக் கொண்டு வந்துள்ளது. பெண்களின் வளர்ச்சியிலும் இத்திட்டம் முன்னோடியாக உள்ளது.”
நிதி அமைச்சகம்
மத்திய மறைமுக வரி மற்றும் சுங்க வாரியம்  அனைத்து சரக்கு மற்றும் சேவை வரி  மற்றும் சுங்க அலுவலகங்களில் இணைய அலுவலகத்தைப்  பயன்படுத்தத் தொடங்குகிறது.
மத்திய மறைமுக வரி மற்றும் சுங்க வாரியத்தின்  தலைவர் திரு. எம்.அஜித்குமார், இந்தியா முழுவதும் 500க்கும் மேற்பட்ட மத்திய சரக்கு மற்றும் சேவை வரியை  செலுத்த அனைத்து சுங்க அலுவலகங்களில் இணைய அலுவலகத்தை இன்று தொடங்கினார். சிபிஐசியின் 800க்கும் மேற்பட்ட மூத்த அதிகாரிகள் முன்னிலையில் தொலைதூர இணைய – அலுவலக App தொடங்கப்பட்டது. இதில் தேசியத் தகவல் மையத்தின்  தலைமை இயக்குநர், டாக்டர் நீதா வர்மாவும் கலந்து கொண்டார்.
50,000க்கும் மேற்பட்ட அதிகாரிகள் மற்றும் ஊழியர்கள் இந்தப் பயன்பாட்டை உள் அலுவலக நடைமுறைகளைத் தானியக்கமாக்குவதன் மூலம் அரசாங்கத் துறைகளின் இணைய – அலுவலகங்களில் மிகப்பெரிய ஒன்றாக சிபிஐசி –ஐ மாற்றுவார்கள்.
இணைய-அலுவலகத்தின் வெளியீடு உள் அலுவலக நடைமுறைகளில் இதுவரை கோப்புகளை கையாளுதல் அனைத்தும் காகிதத்தை அடிப்படையாகக் கொண்டது. அதில் ஒரு மிகப் பெரிய மாற்றத்தைக் கொண்டு வருகிறது. வர்த்தகம் மற்றும் தொழில்துறைக்கான வியாபாரத்தை எளிதாக்குவதை நேரடி நோக்கமாகக் கொண்ட இந்த இணைய - அலுவலகம் அதன் பல தகவல் தொழில்நுட்பத் தலைமையிலான சீர்திருத்தங்களைப் பூர்த்தி செய்யும் என்று சிபிஐசி எதிர்பார்க்கிறது.
முகமற்ற, தொடர்பில்லாத மற்றும் காகிதமில்லாத’ மறைமுக வரி நிர்வாகத்தை வழங்குவதற்கான தொழில்நுட்பத்தை மேம்படுத்துவதில் சிபிஐசி மேற்கொண்ட மேலும் ஒரு நடவடிக்கையே இந்த இணைய - அலுவலகம்.
இந்த இணைய - அலுவலகப் பயன்பாடு, தேசியத் தகவல் மையத்தால்  உருவாக்கப்பட்டதுடன் நிர்வாக சீர்திருத்தங்கள் மற்றும் பொது குறைகளுக்கான துறை  ஆதரிக்கிறது. கோப்புகளை கையாளுவதற்கான உள் செயல் முறைகளைத் தானியங்குபடுத்துவதன் மூலமும், அரசாங்கத்திற்குள் முடிவுகளை எடுப்பதன் மூலமும் நிர்வாகத்தை மேம்படுத்துவதை இந்த இணைய - அலுவலகம் நோக்கமாகக் கொண்டுள்ளது.
இணைய - அலுவலகப் பயன்பாட்டின் முக்கிய நோக்கம், இணையக் கோப்புகள்  இணையக் கோப்பு தொடர்பான வேலைகளை குறிப்பாக DAK பெறுவது மற்றும் குறிப்பது தொடங்கி, ஒரு கோப்பை இயக்குவது, வரைவுக் கடிதத்தை தயாரித்தல், அதன் ஒப்புதல் / கையொப்பம் மற்றும் கையொப்பமிடப்பட்ட கடிதத்தை அனுப்புதல் ஆகியவற்றை செயல்படுத்துவதாகும்.
இணைய அலுவலகம் என்பது இந்தியாவின் தேசிய இணைய-ஆளுகையின் கீழ் ஒரு மிஷன் பயன்முறை திட்டம்  ஆகும்.
நிதி அமைச்சகம்
நாட்டின் ஒட்டுமொத்த சூழல் குறித்து மாநில முதலமைச்சர்கள் மற்றும் நிதியமைச்சர்கள் / யூனியன் பிரதேச துணை நிலை ஆளுநர்களுடன் மத்திய நிதியமைச்சர் நிர்மலா சீதாராமன் ஆலோசனை
பெருந்தொற்று பாதிப்புக்கு பிறகு நாட்டின் முதலீட்டு சூழலை மேம்படுத்தும் நோக்கில், மத்திய நிதித்துறை மற்றும் பெருநிறுவனங்கள் துறை அமைச்சர் திருமதி நிர்மலா சீதாராமன், 15.11.2021 அன்று மாநில முதலமைச்சர்கள், நிதியமைச்சர்கள் / யூனியன் பிரதேச துணை நிலை ஆளுநர்களுடன் ஆலோசனை நடத்தினார். இந்தத் தகவலை மக்களவையில் இன்று கேள்வி ஒன்றுக்கு எழுத்து மூலம் பதில் அளித்த நிதித்துறை இணை அமைச்சர் திரு பங்கஜ் சவுத்ரி தெரிவித்துள்ளார்.
மூலதன செலவுகளை அதிகரித்து, உள்கட்டமைப்பு வசதிகளை மேம்படுத்துவதுடன், முதலீடு சார்ந்த வளர்ச்சி மூலம் வேலைவாய்ப்புகளை உருவாக்கி, சந்தை அணுகுதல், வாழ்க்கைத் தர மேம்பாடு மற்றும் ஒடுக்கப்பட்ட மக்களுக்கு அதிகாரம் அளிக்கவும் மத்திய அரசு உறுதியான நடவடிக்கைகளை மேற்கொண்டிருப்பதாக அமைச்சர் கூறியுள்ளார். இந்த கலந்துரையாடலின் போது, மாநிலங்களில் பணமாக்கக் கூடிய சொத்துக்கள் இருந்தால், அதனைப் பயன்படுத்தி, புதிய உள்கட்டமைப்பு வசதிகளை உருவாக்கவும், சமூக முன்னுரிமை திட்டங்களுக்கு தேவையான மூலதனத்தை அதிகரிப்பது குறித்து விவாதிக்கப்பட்டதாகவும் தெரிவித்துள்ளார். .
சுற்றுச்சூழல் / வனத்துறை ஒப்புதல் பெறுவதற்கான நிலையான வழிகாட்டு நெறிமுறைகள் மற்றும் மாநிலங்களுக்கு கூடுதல் அதிகாரம் அளித்தல், ஒரே சீரான கடலோர மண்டல ஒழுங்குமுறை சட்டம், அரசு – தனியார் பங்களிப்பு சூழலை வலுப்படுத்துவதற்கான சச்சரவு தீர்வு நடைமுறைகள் உள்ளிட்ட பிரச்சினைகளை மாநிலங்கள் / யூனியன் பிரதேசங்கள் எழுப்பியதாகவும் அமைச்சர் குறிப்பிட்டுள்ளார். மேலும், வங்கி கட்டமைப்பு வசதிகளை வலுப்படுத்துதல், வடகிழக்கு பிராந்தியத்தில் மாநிலங்கள் சார்ந்த வர்த்தக கொள்கையை உருவாக்குதல் மற்றும் நாடு முழுவதும் வேளாண் சாகுபடி சார்ந்த கட்டமைப்பு வசதிகளை உருவாக்குவது குறித்தும் கூட்டத்தில் வலியுறுத்தப்பட்டதாக அமைச்சர் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1778543
பெண்கள் மற்றும் குழந்தை நலன் அமைச்சகம்
ஜி20 எம்பவர் உச்சிமாநாட்டை நாளை காந்திநகரில் தொடங்கி வைக்கிறார், மத்திய அமைச்சர் திருமதி ஸ்மிருதி இரானி
பெண்களின் பொருளாதார பிரதிநிதித்துவத்தின் வளர்ச்சி மற்றும் முன்னேற்றத்திற்கான ஜி20 எம்பவர் உச்சிமாநாடு, குஜராத் மாநிலம் காந்திநகரில் உள்ள மகாத்மா மந்திரில் ஆகஸ்ட் 1, 2023 அன்று நடைபெற உள்ளது. “பெண்கள் தலைமையிலான வளர்ச்சி: நிலையான, அனைவரையும் உள்ளடக்கிய மற்றும் சமத்துவமான உலகளாவிய பொருளாதார வளர்ச்சியை உறுதிசெய்தல்” என்ற கருப்பொருளில் ஏற்பாடு செய்யப்பட்டுள்ள இந்த உச்சிமாநாட்டில், ஜி20 உறுப்பு நாடுகள், சிறப்பு அழைப்பு நாடுகள், சர்வதேச அமைப்புகள் மற்றும் பல உலகளாவிய வல்லுநர்கள், கொள்கை வகுப்பாளர்கள் மற்றும் பங்குதாரர்கள் பங்கேற்கின்றனர்.
பெண்கள் மற்றும் குழந்தைகள் மேம்பாட்டு அமைச்சகம், ஒருங்கிணைப்பு அமைச்சகமாக செயல்படும் உச்சிமாநாட்டை மத்திய பெண்கள் மற்றும் குழந்தைகள் மேம்பாடு மற்றும் சிறுபான்மையினர் நலத்துறை அமைச்சர் திருமதி ஸ்மிருதி ஜுபின் இரானி தொடங்கி வைக்கிறார். பெண்கள் மற்றும் குழந்தைகள் மேம்பாடு மற்றும் ஆயுஷ் துறை இணையமைச்சர் டாக்டர் முஞ்சபாரா மகேந்திரபாய், ஜி20 எம்பவர் கூட்டணியின் தலைவர் டாக்டர் சங்கீதா ரெட்டி உட்பட பலர் நிகழ்ச்சியில் கலந்து கொள்வார்கள்.
ஜி20 எம்பவர் தொழில்நுட்ப சமத்துவ டிஜிட்டல் உள்ளடக்க தளம், சிறந்த நடைமுறைகள் அடங்கிய தொகுப்பு, கே.பி.ஐ தகவல்பலகை மற்றும் ஜி20 எம்பவர் அறிக்கை 2023 ஐ ஏற்றுக்கொள்வது உட்பட எம்பவர் கூட்டணியின் கீழ் உள்ள முக்கிய அம்சங்கள் துவக்க அமர்வில் நிறைந்திருக்கும்.
கடந்த பிப்ரவரி மற்றும் ஏப்ரல் மாதங்களில் இந்தியாவில் இரண்டு சர்வதேச அளவிலான கூட்டங்கள் நடத்தப்பட்டதைத் தொடர்ந்து, ஆகஸ்ட் 1 மற்றும் 2 ஆகிய தேதிகளில் காந்திநகரில் உச்சிமாநாடு நடைபெற உள்ளது. கருப்பொருளின் அடிப்படையில் இந்தக் கூட்டங்களில் மேற்கொள்ளப்படும் விவாதங்கள், ஜி20 எம்பவர் அறிக்கையில் பிரதிபலிக்கப்படுவதுடன், ஜி20 தலைவர்களுக்கும் பரிந்துரைகளாக வழங்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:https://www.pib.gov.in/PressReleasePage.aspx?PRID=1944222
பிரதமர் அலுவலகம்
இமாச்சலப் பிரதேச மக்களுக்கு இமாச்சல் தினத்தை முன்னிட்டு பிரதமர் வாழ்த்து
இமாச்சலப் பிரதேச மக்களுக்கு இமாச்சல தினத்தை முன்னிட்டு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் தனது ட்விட்டர் பதிவில்,
"ஹிமாச்சல் தினத்தை முன்னிட்டு ஹிமாச்சல பிரதேச மக்கள் அனைவருக்கும் வாழ்த்துகள். இயற்கை அழகுக்கும், சுற்றுலாவுக்கும் பெயர் பெற்ற இம்மாநில மக்கள் எப்போதும் வளமாகவும் மகிழ்ச்சியாகவும் வாழ வாழ்த்துகிறேன்" என்று வாழ்த்துக் கூறியுள்ளார்.
பிரதமர் அலுவலகம்
குஜராத் மாநிலம் அகமதாபாத்தில் உள்ள அறிவியல் நகரத்தை பிரதமர் பார்வையிட்டார்
குஜராத் மாநிலம் அகமதாபாத்தில் உள்ள அறிவியல் நகரத்தை பிரதமர் திரு. நரேந்திர மோடி இன்று பார்வையிட்டார். ரோபோட்டிக்ஸ் காட்சியகம், இயற்கை பூங்கா, நீர்வாழ் காட்சியகம், சுறா சுரங்கப்பாதை ஆகியவற்றை நடந்து சென்று அவர் பார்வையிட்டார்.
இது குறித்து பிரதமர் எக்ஸ் சமூக வலைதளத்தில் கூறியிருப்பதாவது:
குஜராத் அறிவியல் நகரத்தில் உள்ள சிறப்புகளை பார்வையிட்டு காலை நேரத்தின் ஒரு பகுதியை செலவிட்டேன். ரோபோடிக்ஸ் காட்சியகத்தை முதன்முதலாக பார்வையிட தொடங்கினேன். அங்கு ரோபோடிக்ஸின் மகத்தான திறன் அற்புதமாக காட்சிப்படுத்தப்படுகிறது. இந்த தொழில்நுட்பங்கள் இளைஞர்களிடையே ஆர்வத்தை எவ்வாறு தூண்டுகின்றன என்பதைக் கண்டு மகிழ்ச்சியடைகிறேன்.
"ரோபோடிக்ஸ் காட்சியகத்தில் பாதுகாப்பு ஆராய்ச்சி மற்றும் மேம்பாட்டு நிறுவன ரோபோக்கள், மைக்ரோபோட்ஸ், விவசாய ரோபோ, மருத்துவ ரோபோக்கள், விண்வெளி ரோபோ மற்றும் பல காட்சிப்படுத்துகிறது. இந்த கவர்ச்சிகரமான கண்காட்சிகள் மூலம், சுகாதாரம், உற்பத்தி மற்றும் அன்றாட வாழ்க்கையில் ரோபோட்டிக்ஸின் உருமாற்ற சக்தி தெளிவாகத் தெரிகிறது.
"ரோபோட்டிக்ஸ் காட்சியகத்தில் உள்ள கஃபேயில் ரோபோக்கள் வழங்கிய ஒரு கப் தேநீரையும் அருந்தி அனுபவித்தேன்."
"இயற்கை பூங்கா பரபரப்பான குஜராத் அறிவியல் நகரத்திற்குள் ஒரு அமைதியான மற்றும் பிரமிக்க வைக்கும் இடமாகும். இது இயற்கை ஆர்வலர்கள் மற்றும் தாவரவியலாளர்கள் அவசியம் பார்க்க வேண்டிய இடமாகும். இந்த பூங்கா பல்லுயிர் பெருக்கத்தை ஊக்குவிப்பது மட்டுமல்லாமல், மக்களுக்கு ஒரு கல்வி தளமாகவும் செயல்படுகிறது.
"நுணுக்கமான நடைபாதைகள் வழியில் பல்வேறு அனுபவங்களை வழங்குகின்றன. இது சுற்றுச்சூழல் பாதுகாப்பு மற்றும் நீடித்த தன்மை குறித்த மதிப்புமிக்க பாடங்களை வழங்குகிறது. கற்றாழை தோட்டம், தொகுப்பு மரம் நடுதல், ஆக்ஸிஜன் பூங்கா மற்றும் பல்வேறு சிறப்புகளை பார்வையிட்டேன்.
"அறிவியல் நகரத்தில் உள்ள நீர்வாழ் காட்சியகம் நீர்வாழ் பல்லுயிர் மற்றும் கடல் அதிசயங்களின் கொண்டாட்டமாகும். இது நமது நீர்வாழ் சுற்றுச்சூழல் அமைப்புகளின் நுட்பமான ஆனால் மாறும் சமநிலையை எடுத்துக்காட்டுகிறது. இது ஒரு கல்வி அனுபவம் மட்டுமல்ல, அலைகளுக்கு அடியில் உள்ள உலகத்தைப் பாதுகாப்பதற்கான அழைப்பு மற்றும் ஆழ்ந்த மரியாதைக்கான அழைப்பும் கூட."
"சுறா சுரங்கப்பாதை என்பது பல்வேறு வகையான சுறா இனங்களை வெளிப்படுத்தும் ஒரு பரவசமான அனுபவமாகும். சுரங்கப்பாதை வழியாக நீங்கள் நடந்து செல்லும்போது, கடல்வாழ் உயிரினங்களின் பன்முகத்தன்மையைக் கண்டு நீங்கள் பெரிதும் ஆச்சரியப்படுவீர்கள். இது உண்மையிலேயே வசீகரமானது."
"இது அழகாக உள்ளது "
பிரதமருடன் குஜராத் ஆளுநர் திரு. ஆச்சார்யா தேவ்ரத் மற்றும் குஜராத் முதலமைச்சர் திரு பூபேந்திர படேல் ஆகியோரும் உடன் இருந்தனர்.
சுகாதாரம் மற்றும் குடும்ப நலத்துறை அமைச்சகம்
மத்திய அமைச்சரவை செயலாளர் தலைமையில் கொவிட் மேலாண்மை மற்றும் தடுப்பு நடவடிக்கைகள் சம்பந்தமான உயர்நிலை ஆய்வு மற்றும் ஆலோசனைக் கூட்டம்
கொவிட் மேலாண்மை மற்றும் தடுப்பு நடவடிக்கைகள் சம்பந்தமான உயர்நிலை ஆய்வு மற்றும் ஆலோசனைக் கூட்டம் மத்திய அமைச்சரவை செயலாளர் திரு ராஜீவ் கௌபா தலைமையில் காணொலிக் காட்சி வாயிலாக இன்று நடைபெற்றது. மத்திய சுகாதாரச் செயலாளர் திரு ராஜேஷ் பூஷன், நிதி ஆயோக் உறுப்பினர்  டாக்டர் வி. கே. பால் ஆகியோர் பங்கேற்ற இந்தக் கூட்டத்தில் மாநிலங்கள் மற்றும் யூனியன் பிரதேசங்களின் தலைமைச் செயலாளர்கள், கூடுதல் தலைமைச் செயலாளர்கள் , முதன்மைச் செயலாளர்கள் , நகராட்சி ஆணையர்கள், மாவட்ட ஆட்சியர்கள் மற்றும் இதர உயர் அதிகாரிகள் கலந்து கொண்டனர்.
நேற்று ஒரே நாளில் 2.5 கோடிக்கும் அதிகமான தடுப்பூசிகளை செலுத்தி குறிப்பிடத்தகுந்த சாதனையைப் படைத்ததற்காக மாநிலங்கள் மற்றும் யூனியன் பிரதேசங்களுக்கு பாராட்டு தெரிவித்த அமைச்சரவை செயலாளர், சுகாதார பணியாளர்கள், தலைமை மருத்துவ அதிகாரிகள், மாவட்ட பொறுப்பாளர்கள் மற்றும் மாநில சுகாதார செயலாளர்களின் முயற்சிகளை வெகுவாகப் பாராட்டினார். தடுப்பூசிகளின் எண்ணிக்கையை அதிகரிப்பதன் மூலம், திட்டத்தின் வேகத்தை சீரமைக்க முடியும் என்று அவர் நம்பிக்கை தெரிவித்தார்.
இதன் மூலம் திருப்தி அடையக்கூடாது என்று மாநிலங்களுக்கு நினைவூட்டிய அவர், கொவிட் சரியான நடத்தை விதிமுறையைக் கடுமையாகப் பின்பற்றுவதன் அவசியத்தையும் வலியுறுத்தினார்.
பெருந்தொற்றின் பல்வேறு அலைகளை சந்தித்த நாடுகளை உதாரணமாகக் குறிப்பிட்ட அவர், நாட்டின் ஒரு சில பகுதிகளில் நோய் தொற்று எண்ணிக்கை அதிகரித்து வருவது கவலை அளிப்பதாகக் குறிப்பிட்டார். பாதிப்பு எண்ணிக்கை அதிகரித்தால் அதனை எதிர்கொள்வதற்காக மருத்துவ உள்கட்டமைப்பை அதிகரிக்குமாறும், அத்தியாவசிய மருந்துகளின் இருப்பை உறுதி செய்யுமாறும், வெகுவிரைவில் மனித சக்தியை மேம்படுத்துமாறும் மாநில நிர்வாகிகளுக்கு அவர் அறிவுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756031
மத்திய அமைச்சரவை
டாமன் மற்றும் டையு சிவில் நீதிமன்றங்கள் , கட்டுப்பாடு 2019
தத்ரா மற்றும் நாகர்ஹவேலி  திருத்தம் கட்டுப்பாடு, 2019 ஆகியவற்றின் பிரகடனத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய மத்திய அமைச்சரவை டாமன் மற்றும் டையு சிவில் நீதிமன்றங்கள்  கட்டுப்பாடு 2019 மற்றும் தத்ரா மற்றும் நாகர்ஹவேலி  திருத்தம் கட்டுப்பாடு 2019 அரசியல் அமைப்பு சட்டப்பிரிவு 240-ன் கீழ் பிரகடனத்திற்கு ஒப்புதல் வழங்கியது.
பயன்கள்
இந்த திட்டம் நீதித்துறை சேவையில் ஒரு சீரான அமைப்பை உருவாக்க உதவும். தற்போதுள்ள கட்டுப்பாடான அதிகார வர்க்க எல்லையால் மும்பைக்கு பயணித்து வழக்காடுபவர்கள் எதிர்கொள்ளும் சிரமங்களை தவிர்ப்பதற்கும் இது உதவியாக இருக்கும். உயர்த்தப்பட்ட அதிகார வர்க்க எல்லை, நீதி வழங்கும் அமைப்பை மேம்படுத்தும். மேலும் வழக்காடுபவர்கள், யூனியன் பிரதேசத்திலிருந்து வெளியே செல்லாமல் இருப்பதற்கான அணுகுமுறையை எளிதாக்கும்.
(Visitor Counter : 113
நுகர்வோர் நலன், உணவு மற்றும் பொது விநியோகம் அமைச்சகம்
நாட்டில் 2021-2022  கரும்பு அரவைப் பருவத்தில் சர்க்கரை இருப்பை பராமரிப்பதற்காகவும், விலையை கட்டுக்குள் வைப்பதற்கும் 2022 ஜூன் 1-ந் தேதி முதல் சர்க்கரை ஏற்றுமதிக்கு கட்டுப்பாடு விதிக்க மத்திய அரசு முடிவு செய்துள்ளது
நாட்டில் 2021-2022  கரும்பு அரவைப் பருவத்தில் சர்க்கரை இருப்பை பராமரிப்பதற்காகவும், விலையை கட்டுக்குள் வைப்பதற்கும் 2022 ஜூன் 1-ந் தேதி முதல் 100 மெட்ரிக் டன் அளவிற்கு மட்டுமே சர்க்கரை ஏற்றுமதிக்கு அனுமதி அளிக்க மத்திய அரசு முடிவு செய்துள்ளது. இந்த உத்தரவு 2022 ஜூன் 1-ந் தேதி முதல் அக்டோபர் 31, 2022 வரையோ அல்லது மறு உத்தரவு வரும் வரையோ நீடிக்கும் என்று தெரிவிக்கப்பட்டுள்ளது. 2017-18, 2018-19, 2019-20 கரும்பு அரவைப் பருவங்களில் முறையில் 62 மெட்ரிக்டன், 38 மெட்ரிக்டன், 59.60 மெட்ரிக்டன் அளவிற்கு சர்க்கரை ஏற்றுமதி செய்யப்பட்டுள்ளது. 2020-21-ல் கரும்பு அரவைப் பருவத்தில் 60 மெட்ரிக்டன் அளவிற்கு சர்க்கரை ஏற்றுமதி செய்ய வேண்டும் என்ற இலக்கு நிர்ணயிக்கப்பட்டிருந்த நிலையில், 70 மெட்ரிக்டன் அளவிற்கு ஏற்றுமதி செய்யப்பட்டுள்ளது. 2021-22 நடப்பு கரும்பு அரவைப் பருவத்தில் 90 மெட்ரிக்டன் அளவிற்கு ஏற்றுமதி செய்ய ஒப்பந்தம் மேற்கொள்ளப்பட்ட நிலையில், சர்க்கரை ஆலைகளில் இருந்து 82 மெட்ரிக்டன் அளவிற்கு சர்க்கரை விநியோகிக்கப்பட்டுள்ளது. இதில் 78 மெட்ரிக்டன் அளவிற்கு சர்க்கரை ஏற்றுமதி செய்யப்பட்டுள்ளது. உள்நாட்டு உபயோகத்திற்காக 2 முதல் 3 மாதங்களுக்காக 60 முதல் 65 மெட்ரிக்டன் அளவிற்கு சர்க்கரை இருப்பை பராமரிக்க வேண்டும் என்ற நோக்கில் ஏற்றுமதிக்கு புதிய கட்டுப்பாடு விதிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
எய்ம்ஸ் பீபிநகரில் ஆயுஷ்மான் பாரத் டிஜிட்டல் மிஷன் திட்டத்தை மத்திய சுகாதார அமைச்சர் டாக்டர் மன்சுக் மாண்டவியா தொடங்கி வைத்தார்
மத்திய சுகாதாரம் மற்றும் குடும்ப நலத்துறை அமைச்சர் டாக்டர். மன்சுக் மாண்டவியா இன்று எய்ம்ஸ் பீபிநகரில் ஆயுஷ்மான் பாரத் டிஜிட்டல் மிஷன் சேவைகளை தொடங்கி வைத்து, துறை சார்ந்த நிபுணர் ஆலோசனையின் நடைமுறை விளக்கத்தை காணொளிக்காட்சி மூலம் பார்த்தார்.
மத்திய சுகாதாரம் மற்றும் குடும்ப நலத்துறை அமைச்சர், மகரிஷி சரக் ஷபத்தை புதிதாக சேர்ந்த எம்பிபிஎஸ் மாணவர்களுக்கு  வழங்கி முதலாம் ஆண்டு மாணவர்களுக்கு வாழ்த்து தெரிவித்தார்.
நிகழ்ச்சியில் பேசிய மத்திய சுகாதாரத்துறை அமைச்சர், ஒவ்வொரு மருத்துவ மாணவர்களும் வெற்றி பெற, விடாமுயற்சி மற்றும் அர்ப்பணிப்பு ஆகிய இரண்டு முக்கியமான பண்புகளை வளர்த்துக் கொள்ள வேண்டும் என்றார்.
ஆரோக்கியத்தை வணிகமாக கருதக்கூடாது என்றும் அது மனித குலத்திற்கான சேவை என்றும் திரு மாண்டவியா வலியுறுத்தினார். நெருக்கடியான காலகட்டத்தைப் பயன்படுத்திக் கொள்ளாமல், உலகெங்கிலும் உள்ள உயிர்காக்கும் முக்கிய மருந்துகளை, கொவிட் பெருந்தொற்றுக்கு முந்தைய விலையில் இந்தியா எவ்வாறு வழங்கியது என்பதை நினைவுகூர்ந்த அவர், அது ‘வசுதெய்வ குடும்பம்’ –உலகமே ஒரு குடும்பம் என்ற கொள்கையை பின்பற்றி மேற்கொள்ளப்பட்ட நடவடிக்கையாகும் என்றார்.
இளம் மருத்துவர்கள், ஏழை எளிய மக்களுக்குச் சேவை செய்வதற்கு அதிக முன்னுரிமை அளிப்பதை உறுதிசெய்யுமாறு எய்ம்சில் உள்ள ஆசிரியர்களுக்கு அவர் அறிவுறுத்தினார்.
மத்திய சுகாதாரத் துறை அமைச்சர், மாணவர்களுடன் மதிய உணவு சாப்பிட்டு, பல்வேறு பிரச்னைகள் குறித்து கலந்துரையாடினார்.
ஆயுஷ்மான் பாரத் டிஜிட்டல் மிஷன் என்பது நாடு முழுவதும் உள்ள சுகாதாரப் பதிவுகளை டிஜிட்டல் மயமாக்குவதற்கு மத்திய அரசால் தொடங்கப்பட்ட திட்டமாகும். ஆயுஷ்மான் பாரத் ஹெல்த் அக்கவுண்ட் அட்டையின் உதவியுடன், நோயாளிகள் தங்கள் மருத்துவப் பதிவுகளைக் கொண்டு எங்கும், எந்த நேரத்திலும் இந்தியா முழுவதும் அணுகலாம்.
மத்திய சுகாதாரம் மற்றும் குடும்ப நலத்துறை அமைச்சர் டாக்டர். மன்சுக் மாண்டவியா தனது ட்விட்டர் பதிவில்,
"எய்ம்ஸ் ஒரு மதிப்புமிக்க நிறுவனம். அதன் புகழ் என்னவென்றால், எய்ம்சில் சிகிச்சை இல்லை என்றால், நாடு முழுவதும் வேறு எங்கும் சிகிச்சை கிடைக்காது என்று மக்கள் நினைக்கிறார்கள்." என்று தெரிவித்துள்ளார்.
பிரதமர் அலுவலகம்
ஜெர்மன் பிரதமருடன் காந்தி நினைவிடத்துக்கு சென்றார் பிரதமர்
புதுதில்லியில் உள்ள காந்தி நினைவிடத்துக்கு ஜெர்மன் பிரதமர் டாக்டர் ஏஞ்சலா மெர்க்கலுடன் பிரதமர் திரு.நரேந்திர மோடி சென்றார்.
பிரபலமான கலைஞர் பத்மபூஷண் திரு.ராம் சுதார் வடிவமைத்த காந்தி சிலையின் முன்பகுதியில் ஜெர்மன் பிரதமரை, இந்திய பிரதமர் நரேந்திர மோடி வரவேற்றார்.
மகாத்மா காந்தி நினைவிடத்தின் சிறப்புகளை டாக்டர் மெர்க்கலிடம் பிரதமர் எடுத்துரைத்தார். தனது வாழ்க்கையின் கடைசி சில மாதங்களில் மகாத்மா காந்தி வாழ்ந்த மற்றும் ஜனவரி 30, 1948-ல் சுட்டுக் கொல்லப்பட்ட இடத்தில் மகாத்மா காந்தியின் நினைவிடம் அமைக்கப்பட்டுள்ளதாக பிரதமர் கூறினார்.
அருங்காட்சியகத்துக்கு சென்ற தலைவர்கள், பிரபல கலைஞர் திரு.உபேந்திர மகாரதி மற்றும் சாந்திநிகேதனில் திரு.நந்தலால் போஸின் மாணவரான ஹங்கேரி வம்சாவளி இந்தியரும், ஓவியருமான எலிசபெத் புரூன்னர் ஆகியோர் வரைந்த ஓவியங்கள் மற்றும் படங்களைப் பார்வையிட்டனர். அகிம்சை மற்றும் சத்தியாகிரகம் என்ற இரண்டு கருத்துருக்கள் அடிப்படையில் திரு.பிரத் ராஜாராம் யாஜ்னிக்-கால் வடிவமைக்கப்பட்ட டிஜிட்டல் காட்சியகத்தின் வழியாக நடந்துசென்றனர்.
இதனைத் தொடர்ந்து, மகாத்மா காந்தி குறித்து ஆல்பர்ட் ஐன்ஸ்டீன் கூறிய குரல் பதிவு உள்ளிட்ட பல்வேறு டிஜிட்டல் ஆவணங்களை பார்வையிட்டனர். 107 நாடுகளில் பாடப்பட்ட “வைஷ்ணவா ஜனா டூ” என்ற பாடலின் விளக்க காட்சிகளையும் பார்த்தனர்.
மகாத்மா காந்தியின் நினைவிடத்தில் பிரதமர் திரு.நரேந்திர மோடியும், ஜெர்மன் பிரதமர் டாக்டர் ஏஞ்சலா மெர்க்கலும் மலர்தூவி மரியாதை செலுத்தினர்.
தொழிலாளர் மற்றும் வேலைவாய்ப்பு அமைச்சகம்
சமூகப் பாதுகாப்பு வரைவு விதிகள் குறித்து யோசனைகளுக்கு அமைச்சகம் வரவேற்பு
சமூகப் பாதுகாப்பு விதிகள் தொடர்பாக பயிலரங்கில் அது தொடர்பாக தொழிற்சங்கங்கள் தங்களது யோசனைகளைத் தெரிவிக்கலாம் என்று தொழிலாளர் நலம் மற்றும் வேலைவாய்ப்பு அமைச்சகம் கேட்டுக் கொண்டுள்ளது.
தற்போதைய சமூகப் பாதுகாப்புக் கட்டமைப்பை வலுப்படுத்தும் வகையிலும் ஒவ்வொரு தொழிலாளியின் உரிமையையும் விரிவாக்கும் வகையிலும் நடைமுறையில் உள்ள 15 தொழிலாளர் நலச் சட்டங்களை உள்ளடக்கியதாக உத்தேச சமூகப் பாதுகாப்பு விதி அமைந்திருக்கும் என்று அமைச்சகம் உறுதி செய்தது.
அனைத்துப் பிரிவினரும் இடம்பெற்ற தொழிலாளர் நலம் குறித்த இரண்டாவது தேசிய மாநாட்டில்  கொண்டுவரப்பட்ட பரிந்துரைகளின் அடிப்படையில் இந்த சமூகப் பாதுகாப்பு விதி அமைந்துள்ளது.
தற்போது ஊழியர் வருங்கால வைப்பு நிதி  மற்றும் தொழிலாளர் ஈட்டுறுதிக் காப்பீட்டுத் திட்டம்  ஆகிய சமூகப் பாதுகாப்பு ஏற்பாடுகளின் கீழ் இடம்பெற்றுள்ள ஊழியர்களுக்கான பாதுகாப்பு முழுமையாகக் காக்கப்படும் என்று அரசு உறுதிபூண்டுள்ளது.